Document ID: 31996R0835

KOMMISSIONENS FORORDNING (EF) Nr. 835/96 af 6. maj 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 23, og
ud fra følgende betragtninger:
Ved Kommissionens forordning (EF) nr. 716/96 (3), ændret ved forordning (EF) nr. 774/96 (4), er der fastsat ekstraordinære støtteforanstaltninger for oksekødsmarkedet i Det Forenede Kongerige, bl.a. for at der for dyr, som slagtes under den i forordningen fastsatte ordning, kan udbetales producenterne 1 ECU/kg levende vægt; det har vist sig, at det ikke altid er muligt at veje dyrene levende; det er derfor nødvendigt at fastsætte, at betalingen også kan ske for slagtet vægt;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 2, stk. 1, i forordning (EF) nr. 716/96 indsættes følgende afsnit:
»Hvis det er nødvendigt at veje de pågældende dyr efter slagtning, for at det kan beregnes, hvad levendevægten ville have været, multipliceres vægten efter slagtning og efter afblødning og fjernelse af hud, hoved, fødder og indvolde med koefficienten 2«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 29. april 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. maj 1996.

Labels: 18
17
6